Nicolas Sarkozy se consideră nevinovat și își caută dreptatea la CEDO.
Nicolas Sarkozy acuză o nedreptate după ce a fost condamnat pentru corupție. Fostul președinte a declarat că niciodată nu i-a trădat pe francezi. Sarkozy: Mă voi bate până la capăt pentru ca adevărul să triumfe.
Sfidător și fără nicio urmă de vinovăție. Așa s-a prezentat Nicolas Sarkozy în fața francezilor după condamnarea pentru corupție.Într-un interviu pentru un post TV din Franța, fostul președinte a amenințat că va merge cu apelul până la CEDO pentru a-și găsi dreptatea."Întreb doar dacă este corect să fiu condamnat la trei ani de închisoare atunci când nu există niciun cent, nicio dovadă, niciun beneficiu și, după șapte ani de anchetă, nu s-a găsit nimic. Nimic. Absolut nimic. Așadar, aplicați legea cu mine în același mod cum s-ar aplica cu orice alt cetățean care respectă legea, acesta este singurul lucru pe care îl întreb", a declarat Sarkozy.Sarkozy a fost condamnat, luni, la trei ani de închisoare, dintre care unul cu executare. El ar fi încercat să mituiască un judecător cu numirea într-o funcție importantă în schimbul unor informații secrete din anchetele care îl vizau pe fostul președinte.